Nr.53/1278/2019/31.12.2019

|  |
| --- |
|  |

**CAIET DE SARCINI**

1. **Introducere**
2. Prezentul caiet de sarcini conține specificații tehnice și indicații privind regulile de bază care trebuie respectate, astfel încât potențialii operatori economici să elaboreze o propunere tehnică corespunzătoare prin raportare la necesitățile autorității contractante.
3. Cerințele impuse vor fi considerate ca fiind minimale și obligatorii.
4. În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.
5. Oferta este considerată neconformă dacă nu satisface în mod corespunzător cerințele caietului de sarcini.
6. **Informații generale**

2.1.Autoritatea contractantă este Agenția Națională de Administrare a Bunurilor Indisponibilizate (denumită în continuare ANABI sau Agenția), cu sediul în municipiul București, b-dul Regina Elisabeta nr. 3, etajele 3 și 5, sector 3, cod poștal 030015, telefon: 0372.573.000 și fax: 0372.271.435.

2.2. Descrierea cadrului existent din sectorul relevant.

2.2.1 Agenția Națională de Administrare a Bunurilor Indisponibilizate este o instituție publică de interes național, cu personalitate juridică, în subordinea Ministerului Justiției.

2.2.2 În conformitate cu prevederile **art. 29 alin. (1) din Legea nr. 318/2015** privind înființarea, organizarea și funcționarea ANABI, ”*din dispoziţia procurorului, a judecătorului de drepturi şi libertăţi sau a instanţei de judecată, Agenţia procedează la valorificarea de îndată a bunurilor mobile sechestrate, în cazurile prevăzute de art. 2521 din Legea nr. 135/2010, cu modificările şi completările ulterioare, precum şi cu cele aduse prin prezenta lege”.*

2.2.3 Potrivit dispozițiilor art. 28 alin. (1) **din Legea nr. 318/2015**, conform căruia ”la solicitarea procurorului sau a instanţei de judecată, Agenţia depozitează temporar şi administrează bunurile mobile indisponibilizate a căror valoare individuală depăşeşte, la momentul dispunerii măsurii asigurătorii, echivalentul în lei al sumei de 15.000 euro; în acest scop, Agenţia este numită custode, în sensul art. 252 alin. (9) din Legea nr. 135/2010, cu modificările şi completările ulterioare*”.*

* + 1. Potrivit prevederilor art. 28 alin. (3) din Legea nr. 318/2015[[1]](#footnote-2): ”*în îndeplinirea atribuţiei prevăzute la alin. (1)[[2]](#footnote-3), Agenţia poate încheia contracte de achiziţii publice cu respectarea prevederilor legale în domeniu. Cheltuielile ocazionate de depozitarea şi administrarea bunurilor mobile sechestrate sunt suportate din bugetul Agenţiei”;*
    2. În acest context, în vederea îndeplinirii de către ANABI a atribuțiilor prevăzute la art. 28 alin. (3) din Legea nr. 318/2015, pentru realizarea constatării tehnice cu privire la defecțiunea survenită la unul dintre bunurile mobile aflate în administrarea Agenției, se impune necesitatea contractării de servicii de constatare tehnică din partea unui operator autorizat.

**3. Obiectul achiziției**

3.1. Obiectul achiziției îl reprezintă prestarea de **servicii de constatare tehnică/diagnoză, prin care să se constate starea tehnică a unui autoturism marca AUDI Q7 aflat în administrarea Agenției, de către personal specializat** din cadrul unui operator economic care să presteze activități de întreținere, constatare, reparații auto, necesare îndeplinirii de către Agenția Națională de Administrare a Bunurilor Indisponibilizate a atribuțiilor prevăzute la art. 28 alin. (3) din Legea nr. 318/2015 **(cod CPV = 50112200-5 - Servicii de întreținere a automobilelor).**

3.2. Bunul pentru care s-a solicitat procedura de achiziție servicii constatare tehnică:

* **autoturism marca AUDI Q7;**

3.3. Menționăm faptul că bunul indisponibilizat se află depozitat într-un spațiu acoperit, situat în localitatea Voluntari, jud. Ilfov.

3.4. Pentru realizarea operațiunii de constatare tehnică/diagnoză, operatorul trebuie să se deplaseze la locația în care autoturismul se află parcat.

1. **Cerințe privind serviciile de constatare tehnică**

4.1. La achiziționarea acestor servicii se vor avea în vedere următoarele cerințe tehnice minime, conform legislației în vigoare, după cum urmează:

1. ofertanții trebuie să prezinte în fotocopie, purtând mențiunea conformității cu originalul, copia certificatului unic de înregistrare.
2. ofertanții vor depune o declarațiecu privire la identificarea și competența lor, *sub semnătură privată*, care să ateste:
3. identitatea persoanei care va realiza constatarea, acesta putând să fie o persoană fizică sau juridică;
4. faptul că operatorul economic poate realiza o constatare obiectivă și imparțială a bunului;
5. faptul că persoana care realizează constatarea tehnică este autorizată să efectueze această operațiune, deținând calificările profesionale ori specializările necesare. Dacă operatorul economic are nevoie să apeleze la asistență substanțială din partea altor specialiști, pentru orice aspect al constatării tehnice, trebuie convenită și consemnată natura unei astfel de asistențe, precum și măsura în care s-a bazat pe aceasta.
6. dacă operatorul economic are/nu are vreo legătură sau implicare cu partea care a solicitat constatarea tehnică;

4.2.Ofertantul desemnat câștigător, va depune *o declarație sub semnătură privată,* la momentul semnării contractului de prestări servicii de constatare tehnică, care să ateste dacă acesta are/nu are vreo legătură sau implicare cu deținătorul sau cu proprietarul bunului cu privire la care urmează a fi făcută constatarea tehnică.

4.3. Raportul de constatare tehnică va cuprinde cel puțin următoarele elemente:

1. trebuie să se facă o descriere clară a bunului cu privire la care urmează a fi făcută constatarea tehnică, astfel încât acesta să poată fi identificat;
2. o descriere clară și precisă a simptomelor prezentate de către bunul mobil supus constatării tehnice;
3. formularea unor recomandări întemeiate pe constatările făcute cu ocazia inspectării autoturismului, cu privire la posibilitățile concrete de remediere a acestor defecțiuni;
4. menționarea oricăror alte constatări cu privire la bunul inspectat, de natură să afecteze buna funcționare a acestuia, în măsura în care acestea vor fi relevate pe parcursul inspecției realizare de către operatorul economic;
5. data realizării constatării tehnice și persoana desemnată din partea operatorului economic, precum și din partea autorității contractante, în prezența cărora s-a efectuat aceasta;
6. emiterea raportului de constatare de către operatorul economic se va face în 5 zile lucrătoare de la data inspecției bunului.
7. este obligatorie ștampilarea fiecărei pagini a raportului;
8. datarea raportului;
9. anexarea la raportul de constatare tehnică a fotografiilor color, interior și exterior, după caz, ale zonei afectate;
10. în mod obligatoriu, raportul de constatare tehnică va fi redactat în limba română;
11. ofertanții își asumă răspunderea exclusivă pentru legalitatea și autenticitatea tuturor informațiilor și documentelor prezentate;
12. raportul de constatare tehnică va fi predat autorității contractante în original.

5. **Modalitatea de selecție**

5.1. Criteriul de atribuire va fi: „prețul cel mai scăzut”, dintre ofertanții ce îndeplinesc cerințele tehnice (oferta tehnică).

5.2. Prestarea contractului de servicii nu obligă autoritatea contractantă la plata altor servicii sau cheltuieli complementare, rezultate în afara celor menționate în caietul de sarcini.

**6. Condiții de plată**

6.1. Preţul convenit în lei pentru îndeplinirea contractului, respectiv preţul serviciilor prestate, plătibil operatorului economic de către autoritatea contractantă este cel inclus de operatorul economic câștigător în propunerea financiară și publicat în S.E.A.P.

* 1. . Prețul convenit include și costul deplasării la locul de depozitare al bunului mobil.
  2. . Preţul contractului este ferm şi neajustabil, exprimat în lei, pe întreaga perioadă de derulare a contractului.

6.4. Autoritatea contractantă are obligaţia de a efectua plata serviciilor, după semnarea procesului verbal de recepţie cu mențiunea **„fără obiecțiuni”,** în termen de 30 zile de la data primirii facturii, emisă de către operatorul economic (cu respectarea termenului maxim prevăzut de Legea nr. 72/2013)**.**

**7. Dispoziții finale**

* 1. . Agenția poate depune observații cu privire la raportul inițial în termen de 3 zile lucrătoare de la primirea acestuia.
  2. . În cazul în care autoritatea contractantă formulează observații cu privire la raportul inițial, operatorul economic are obligația de a remedia elementele care fac obiectul observațiilor autorității contractante în termen de 3 zile lucrătoare.

1. Legea nr. 318/20015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative, publicată în Monitorul Oficial, Partea I nr. 961 din 24 decembrie 2015, în vigoare de la 27 decembrie 2015. [↑](#footnote-ref-2)
2. Art. 28 alin. (1) dispune: ”La solicitarea procurorului sau a instanţei de judecată, Agenţia depozitează temporar şi administrează bunurile mobile indisponibilizate a căror valoare individuală depăşeşte, la momentul dispunerii măsurii asigurătorii, echivalentul în lei al sumei de 15.000 euro; în acest scop, Agenţia este numită custode, în sensul art. 252 alin. (9) din Legea nr. 135/2010, cu modificările şi completările ulterioare.” [↑](#footnote-ref-3)